**รายงานการประชุมสภาเทศบาลตำบลกำแพง**

**สมัยสามัญ สมัยแรก ครั้งที่ 1 ประจำปี 2561**

**วันที่ 26 กุมภาพันธ์ 2561 เวลา 09.30 น.**

**ณ ห้องประชุมอาคารธรรมาภิบาล เทศบาลตำบลกำแพง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม** เริ่มประชุม 09.30 น.

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายนพดล | พงศ์รัตนศักดิ์ | ประธานสภาฯ | นพดล | พงศ์รัตนศักดิ์ |  |
| 2 | นายเล็ก | ชูสกุล | สมาชิกสภาเทศบาล | เล็ก | ชูสกุล |  |
| 3 | นายอดิศักดิ์ | งะสงบ | สมาชิกสภาเทศบาล | อดิศักดิ์ | งะสงบ |  |
| 4 | นายเอกพจน์ | หรันหลัง | สมาชิกสภาเทศบาล | เอกพจน์ | หรันหลัง |  |
| 5 | นายอารี | บินรินทร์ | สมาชิกสภาเทศบาล | อารี | บินรินทร์ |  |
| 6 | นายสากาเรีย | แดงนุ้ย | สมาชิกสภาเทศบาล | สากาเรีย | แดงนุ้ย |  |
| 7 | นายสุนันท์ | สำเร | สมาชิกสภาเทศบาล | สุนันท์ | สำเร |  |
| 8 | นายรมหลี | หลีหมาด | สมาชิกสภาเทศบาล | รมหลี | หลีหมาด |  |
| 9 | น.ส.ธัญญ์วรรณ | ฐิติกุลรัศมี | สมาชิกสภาเทศบาล | ธัญญ์วรรณ | ฐิติกุลรัศมี |  |
| 10 | นายสมชาย | รักขนาม | สมาชิกสภาเทศบาล | สมชาย | รักขนาม |  |
| 11 | นายรอเต็น | หยีราเหม | สมาชิกสภาเทศบาล | รอเต็น | หยีราเหม |  |
| 12 | นายเลิศศักดิ์ | พิพิธภัณฑ์ | เลขานุการสภาฯ | เลิศศักดิ์ | พิพิธภัณฑ์ |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุวัฒน์ | ฮัมดาหลี | สมาชิกสภาเทศบาล |  |  | **ลา** |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวิชิต | แซ่ลิ่ม | นายกเทศมนตรี | วิชิต | แซ่ลิ่ม |  |
| 2 | นางวราภรณ์ | ละเหมาะ | รองนายกเทศมนตรี | วราภรณ์ | ละเหมาะ |  |
| 3 | นายเจตกร | หวันสู | รองนายกเทศมนตรี | เจตกร | หวันสู |  |
| 4 | นายวินัย | ภู่สัน | เลขานุการนายกเทศมนตรี | วินัย | ภู่สัน |  |
| 5 | นางสาวแจ่มศรี | ด้วงอินทร์ | ที่ปรึกษานายกเทศมนตรี | แจ่มศรี | ด้วงอินทร์ |  |
| 6 | นางสุวรรณา | ชำนาญนา | ผอ.กองคลัง | สุวรรณา | ชำนาญนา |  |
| 7 | นายพาณิช | ไชยมะโณ | ผอ.กองช่าง | พาณิช | ไชยมะโณ |  |
| 8 | ว่าที่ร.ต.หญิง อหนัดนงค์ | รัตนวิภา | ผอ.กองการศึกษา | อหนัดนงค์ | รัตนวิภา |  |
| 9 | นายสมนึก | เพชรสังข์ | ผจก.สถานธนานุบาลฯ | สมนึก | เพชรสังข์ |  |
| 10 | นางสาวสุพัตรา | ทองฉาย | รก.หน.สำนักปลัด | สุพัตรา | ทองฉาย |  |
|  |  |  |  |  |  |  |
|  |  |  |  |  |  |  |

**-2-**

เมื่อถึงเวลา 09.30 น. นายเลิศศักดิ์ พิพิธภัณฑ์ เลขานุการสภาฯ ได้ตรวจรายชื่อสมาชิกสภาผู้มาประชุม ฯ ครบองค์ประชุม แล้วจึงขอเชิญสมาชิกสภาเทศบาลเข้าห้องประชุม

**นายเลิศศักดิ์ พิพิธภัณฑ์ เลขานุการสภาฯ**

 - เรียนท่านประธานสภาเทศบาลที่เคารพ วันนี้เป็นการประชุมสภาเทศบาลตำบลกำแพง สมัยสามัญ สมัยแรก ครั้งที่ 1 ประจำปี 2561 ขณะนี้สมาชิกสภาเทศบาล มาครบองค์ประชุมแล้ว ขอเชิญท่านประธานสภาเทศบาลทำหน้าที่และดำเนินการประชุมไปตามระเบียบวาระการประชุม ครับ

**นายนพดล พงศ์รัตนศักดิ์ ประธานสภาเทศบาล**

- ขอเชิญทุกท่านยืนขึ้นครับ (เปิดเพลงสรรเสริญพระบารมี)

 - ขอเชิญทุกท่านนั่งลงครับ

 - ท่านนายกเทศมนตรี ท่านรองนายกเทศมนตรี ท่านสมาชิกสภาเทศบาล ปลัดเทศบาล หัวหน้าส่วนราชการ ประชาชนผู้เข้าร่วมฟังการประชุม ณ ที่นี้ และประชาชนที่ฟังเสียงตามสายอยู่ทางบ้าน วันนี้เป็นการประชุมสภาเทศบาลตำบลกำแพง สมัยสามัญ สมัยแรก ครั้งที่ 1 ประจำปี 2561 บัดนี้ สมาชิกได้มาครบองค์ประชุมแล้ว ต่อไปกระผมขอดำเนินการประชุมตามระเบียบวาระต่าง ๆ ดังนี้

**ระเบียบวาระที่ 1 เรื่องที่ประธานแจ้งที่ประชุมทราบ**

**นายนพดล พงศ์รัตนศักดิ์ ประธานสภาเทศบาล**

- วันนี้ ไม่มี

**ระเบียบวาระที่ 2 เรื่องรับรองรายงานการประชุมครั้งที่แล้ว**

**นายนพดล พงศ์รัตนศักดิ์ ประธานสภาเทศบาล**

- เรื่องรับรองรายงานการประชุมครั้งที่แล้วรายงานการประชุมสภาเทศบาลตำบลกำแพง สมัยสามัญ สมัยที่สี่ ครั้งที่ 1 ประจำปี 2560 เมื่อวันที่ 27 พฤศจิกายน 2560 ขอเชิญท่านเลขานุการชี้แจงระเบียบครับ

**นายเลิศศักดิ์ พิพิธภัณฑ์ เลขานุการสภาฯ**

 - เรียนท่านประธานสภาเทศบาลที่เคารพตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554

**ข้อ 33** รายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุมได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวัน เพื่อให้สภาท้องถิ่นรับรองรายงานการประชุมนั้น

-3-

 การแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น

รายงานการประชุมสภาท้องถิ่นทุกครั้ง อย่างน้อยจะต้องมีรายชื่อสมาชิกสภาท้องถิ่นที่มาประชุม ลาประชุม และขาดประชุม ให้เลขานุการสภาท้องถิ่นปิดประกาศรายงานการประชุมที่สภาท้องถิ่นมีมติรับรองแล้วในที่เปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทั่วไปทราบ

 ข้อความใด ๆ อันเกี่ยวกับความปลอดภัยหรือประโยชน์สำคัญขององค์กรปกครองส่วนท้องถิ่นผู้บริหารท้องถิ่นหรือสมาชิกสภาท้องถิ่นไม่น้อยกว่าหนึ่งในสามของสมาชิกสภาท้องถิ่นทั้งหมดเท่าที่มีอยู่อาจเสนอญัตติด้วยวาจาขอมิให้โฆษณา ถ้าที่ประชุมสภาท้องถิ่นมีมติเห็นชอบก็ให้เป็นไปตามที่ร้องขอ

**ข้อ 34** เมื่อสภาท้องถิ่นได้รับรองรายงานการประชุมครั้งใดแล้ว ให้ประธานสภาท้องถิ่นลงชื่อในรายงานการประชุมนั้นไว้เป็นหลักฐาน ครับ

**นายนพดล พงศ์รัตนศักดิ์ ประธานสภาเทศบาล**

- ขอบคุณท่านเลขานุการสภาครับ ต่อไปขอเชิญคณะกรรมการสามัญประจำสภาเทศบาล สรุปผลการตรวจรายงานการประชุมสภาเทศบาล ขอเชิญคุณสุนันท์ สำเร ครับ

**นายสุนันท์ สำเร สมาชิกสภาเทศบาล**

 - เรียนท่านประธานสภาเทศบาลที่เคารพ กระผม นายสุนันท์ สำเร สมาชิกสภาเทศบาล ขอสรุปผลการตรวจรายงานการประชุมสภาเทศบาลตำบลกำแพง การตรวจรายงานการประชุมสภาเทศบาลตำบลกำแพง สมัยสามัญ สมัยที่สี่ ครั้งที่ 1 ประจำปี 2560 เมื่อวันที่ 27 พฤศจิกายน 2560 ที่ประชุมมีมติให้

 1. นายเล็ก ชูสกุล เป็นประธานกรรมการ

 2. นายเอกพจน์ หรันหลัง เป็นกรรมการ

 3. นายสุนันท์ สำเร เป็นกรรมการ/เลขานุการ

- จากการตรวจรายงานการประชุมสภาเทศบาล ที่เลขานุการสภาเทศบาลได้บันทึกไว้ ปรากฏว่าถูกต้องครบถ้วน คณะกรรมการตรวจรายงานการประชุมฯ จึงได้เสนอร่างรายงานการประชุมสภาเทศบาลดังกล่าว มาเพื่อพิจารณารับรองต่อไป....ครับ

**นายนพดล พงศ์รัตนศักดิ์ ประธานสภาเทศบาล**

 **-** ขอบคุณท่านสุนันท์ สำเร กรรมการสามัญประจำสภาฯ ครับ ขอเชิญท่านเลขานุการสภาเทศบาล นำเสนอการตรวจรายงานการประชุมฯ ครับ

**นายเลิศศักดิ์ พิพิธภัณฑ์ เลขานุการสภาฯ**

 - รายงานการประชุมสภาเทศบาลตำบลกำแพง สมัยสามัญ สมัยที่สี่ ครั้งที่ 1 ประจำปี 2560 เมื่อวันที่ 27 พฤศจิกายน 2560 มีจำนวน 61 หน้า ขอให้สมาชิกสภาเทศบาล ดูพร้อมกันไปนะครับ หน้า 1 รายชื่อผู้มาประชุม ไม่มาประชุม และผู้เข้าร่วมประชุม หน้า 2-4 เรื่องที่ประธานแจ้งที่ประชุมทราบ และเรื่องรับรองรายงานการ

-4-

ประชุมสภาฯ หน้า 4 - 35 เรื่องด่วน เรื่องเพื่อทราบ การรายงานผลการดำเนินงาน ประจำปีงบประมาณ พ.ศ. 2560 หน้า 25-39 เรื่องเพื่อพิจารณา เลือกภารกิจบริการสาธารณะขององค์กรปกครองส่วนท้องถิ่น เพื่อประกอบการประเมินความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น หน้า 40-46 เรื่องเพื่อพิจารณา เลือกและแต่งตั้งคณะกรรมการพัฒนาเทศบาลตำบลกำแพง หน้า 46-60 เพื่อพิจารณาเอกสารเสนอขอให้สภาเทศบาลตำบลกำแพงออกหนังสือรับรองสิ่งปลูกสร้างล่วงล้ำลำน้ำตามคำสั่งหัวหน้า คสช.ที่ 32/2560 หน้า 60 ญัตติอื่น ๆ หน้า 6 รายชื่อคณะกรรมการตรวจรายงานการประชุมครับ ลำดับต่อไป จึงขอให้มีการรับรองรายงานการประชุมสภาเทศบาลครับ

**นายนพดล พงศ์รัตนศักดิ์ ประธานสภาเทศบาล**

 - ขอบคุณท่านเลขานุการฯ ครับ ...ตามที่ท่านเลขานุการฯได้นำตรวจรายงานการประชุมสภาเทศบาล ไปแล้วนั้น มีสมาชิกสภาเทศบาลท่านใดจะแก้ไขคำพูดของตนเองบ้างครับ................ถ้าไม่มีสมาชิกท่านใดประสงค์จะขอแก้ไขคำพูดของตนเอง กระผมขอมตินะครับ สมาชิกท่านใดเห็นสมควรรับรองรายงานการประชุมสภาเทศบาลตำบลกำแพง สมัยสามัญ สมัยที่สี่ ครั้งที่ 1 ประจำปี 2560 เมื่อวันที่ 27 พฤศจิกายน 2560 โปรดยกมือครับ

 - สมาชิกสภาเทศบาลยกมือรับรองจำนวน 10 ท่าน ไม่รับรองจำนวน - ท่าน ไม่ลงมติ - ท่าน

 - เป็นอันว่าสภาเทศบาลแห่งนี้ เห็นชอบรับรองรายงานการประชุมสภาเทศบาลตำบลกำแพง สมัยสามัญ สมัยที่สี่ ครั้งที่ 1 ประจำปี 2560 เมื่อวันที่ 27 พฤศจิกายน 2560

**ระเบียบวาระที่ 3 เรื่องด่วน**

**นายนพดล พงศ์รัตนศักดิ์ ประธานสภาเทศบาล**

 -ไม่มี

**ระเบียบวาระที่ 4 เรื่องเพื่อทราบ**

**4.1 สรุปผลการประเมินความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น 9 ด้าน**

**นายนพดล พงศ์รัตนศักดิ์ ประธานสภาเทศบาล**

ลำดับต่อไปเป็นการ สรุปผลการประเมินความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น 9 ด้าน ขอเชิญท่านเลขานุการชี้แจงรายละเอียดครับ

**นายเลิศศักดิ์ พิพิธภัณฑ์ เลขานุการสภาฯ**

 - ตามที่เทศบาลตำบลกำแพงได้มีการเลือกภารกิจบริการสาธารณะขององค์กรปกครองส่วนท้องถิ่นทั้ง 9 ด้าน ประกอบด้วย ด้านโครงสร้างพื้นฐาน ด้านการศึกษา ด้านสาธารณสุข ด้านบริการทางสังคมและสวัสดิการ ด้านการจัดการด้านสิ่งแวดล้อม ด้านการพัฒนาเศรษฐกิจชุมชนและอาชีพ การรักษาความสงบ

-5-

ปลอดภัยในชุมชน ด้านการป้องกันและบรรเทาสาธารณภัย การทำนุบำรุงศิลปวัฒนธรรม ประเพณี เพื่อประเมินความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น เมื่อคราวประชุมสภาเทศบาลตำบลกำแพง สมัยสามัญ สมัยที่สี่ ครั้งที่ 1 ประจำปี 2560 วันที่ 27 พฤศจิกายน 2560 หลังจากนั้นเทศบาลตำบลกำแพงได้ดำเนินการประสานคณะวิจัยกลุ่มบุคคลภายนอกในการสำรวจโดยใช้แบบสอบถามเพื่อประเมินความพึงพอใจ ซึ่งได้เก็บรวบรวมแบบสอบถามเป็นที่เรียบร้อยแล้ว จึงได้สรุปผลการศึกษาให้เทศบาลครับ รายละเอียดของการสรุปผลการศึกษาท่านนายกเทศมนตรีจะเป็นผู้ชี้รายละเอียดให้สมาชิกสภาเทศบาลได้รับทราบ ครับ

**นายนพดล พงศ์รัตนศักดิ์ ประธานสภาเทศบาล**

 ขอบคุณท่านเลขานุการสภา ครับ ลำดับต่อไปเชิญท่านนายกสรุปรายละเอียดครับ

**นายวิชิต แซ่ลิ่ม นายกเทศมนตรีตำบลกำแพง**

 เรียนท่านประธานสภาเทศบาลที่เคารพ ท่านสมาชิกสภาเทศบาล ผู้เข้าร่วมรับฟังการประชุม และประชาชนที่ฟังเสียงตามสายอยู่ทางบ้าน กระผม นายวิชิต แซ่ลิ่ม นายกเทศมนตรีตำบลกำแพง ขอสรุปผลการศึกษาตามรายละเอียดดังนี้ ครับ

 ผู้ตอบแบบสอบถาม จำนวน 370 คน จากประชาชน 8 ชุมชน

 สรุปความพึงพอใจต่อการบริการสาธารณะแยกรายด้านดังนี้

1. **การให้บริการด้านโครงสร้างพื้นฐานของเทศบาล ในด้าน**

-ซ่อมแซมถนนให้ใช้งานได้ดี

-ซ่อมแซมทางเท้าให้ใช้งานได้ดี

-ปรับปรุงซ่อมแซมท่อระบายน้ำให้ใช้งานได้ดี

-ปรับปรุงซ่อมแซมเครื่องหมายจราจรบนถนนและทางเท้าให้ใช้งานได้ดี

-ปรับปรุงซ่อมแซมไฟฟ้าแสงสว่างบริเวณถนนเพื่อความปลอดภัย

-ดูแลบำรุงรักษาสวนสาธารณะและสวนหย่อมต่าง ๆ ให้มีความสวยงาม

**ความพึงพอใจของประชาชนโดยรวมอยู่ในระดับมาก**

1. **การให้บริการด้านการศึกษาของเทศบาลตำบลกำแพง ในด้าน**

-จัดการศึกษาของศูนย์พัฒนาเด็กเทศบาลตำบลกำแพง

-บริหารจัดการศูนย์วิทยาศาสตร์การกีฬา

-บริการจัดการของพิพิธภัณฑ์พื้นบ้านละงู

-การบริหารจัดการศูนย์การเรียนรู้ ICT ชุมชนเทศบาลตำบลกำแพง

-จัดกิจกรรมส่งเสริมการออกกำลังเพื่อสุขภาพ

-จัดกิจกรรมส่งเสริมให้ความรู้เด็ก เยาวชน ประชาชน ที่ครอบคลุมและทั่วถึงทุกด้าน

-ส่งเสริมให้เด็ก เยาวชน ประชาชนมีคุณธรรมจริยธรรมเสริสร้างความสมานฉันท์ในชุมชน

**ความพึงพอใจของประชาชนโดยรวมอยู่ในระดับมาก**

-6-

1. **การให้บริการด้านสาธารณสุขของเทศบาลตำบลกำแพง** ในด้าน

1.กิจกรรมที่ดำเนินการเพื่อพัฒนาผู้สูงอายุ

-มีการดำเนินงานชมรมผู้สูงอายุเทศบาล

-มีการดำเนินโครงการฝึกอบรมและจัดกิจกรรมส่งเสริมสุขภาพผู้สูงอายุ

2.กิจกรรมที่ดำเนินการเพื่อพัฒนาคุณภาพผู้ทำหน้าที่ดูแลสุขภาพในชุมชน

-มีการจัดประชุม กลุ่ม ชมรม คณะกรรมการต่าง ๆ ด้านสาธารณสุข

-มีการดำเนินการโครงการจัดกิจกรรมวัน อสม.

-มีการดำเนินโครงการส่งเสริมสุขภาพอนามัยแม่และเด็ก

-มีการดูแลให้ อสม. ปฏิบัติงานดูแลสุขภาพประชาชนในชุมชนและส่งแบบรายงานผลการ

ปฏิบัติบัติงานประจำเดือน

3.กิจกรรมที่ดำเนินการเพื่อให้ความรู้แก่ประชาชนในการส่งเสริมสุขภาพและป้องกันรักษาโรค

 -มีการดำเนินโครงการฝึกอบรมผู้ประกอบการและพัฒนาตลาดน่าซื้อ

 -มีการดำเนินโครงการฝึกอบรมและศึกษาดูงานผู้ประกอบการค้าในตลาดสด

-ประชาสัมพันธ์เสียงตามสายเกี่ยวกับการป้องกันโรค

-มีการดำเนินโครงการด้านสาธารณสุขของ อสม. ซึ่งได้รับการสนับสนุนเงินอุดหนุนการพัฒนา

งานสาธารณสุขมูลฐานในเขตเทศบาล

 4.กิจกรรมที่ดำเนินการหรือสนับสนุนการดำเนินงานด้านการป้องกันโรคเอดส์

 -มีการดำเนินโครงการฝึกอบรมให้ความรู้ในการป้องกันยาเสพติดและโรคเอดส์ในกลุ่มเยาวชน

 -จัดทำเอกสารแผ่นพับการป้องกันโรคเอดส์

 5.การปฏิบัติงานของกู้ชีพเทศบาลตำบลกำแพง

**ความพึงพอใจของประชาชนโดยรวมอยู่ในระดับมาก**

**4. การให้บริการด้านการบริการทางสังคมและสวัสดิการของเทศบาลตำบลกำแพง** ในด้าน

 -ประชาสัมพันธ์การจัดกิจกรรม

 -ระยะเวลาในการจัดกิจกรรม

 -ประโยชน์ที่ประชาชนและชุมชนได้รับจากการให้บริการทางสังคมและสวัสดิการของเทศบาล

**ความพึงพอใจของประชาชนโดยรวมอยู่ในระดับมาก**

**5. การให้บริการด้านการจัดการสิ่งแวดล้อมของเทศบาลตำบลกำแพง** ในด้าน

 -มีการอนุรักษ์ทรัพยากรธรรมชาติและสิ่งแวดล้อมในพื้นที่ให้มีคุณภาพที่ดี

 -กำจัดขยะมูลฝอยอย่างถูกวิธี

 -บริหารจัดเก็บขยะมูลฝอย

 -รณรงค์ปลูกฝังจิตสำนึกของประชาชนในพื้นที่การอนุรักษ์ทรัพยากรธรรมชาติและสิ่งแวดล้อม

 -มีการจัดกิจกรรมเพื่ออนุรักษ์ทรัพยากรธรรมชาติและสิ่งแวดล้อม

 **ความพึงพอใจของประชาชนโดยรวมอยู่ในระดับมาก**

**-7-**

**6. การให้บริการด้านการพัฒนาเศรษฐกิจชุมชนและอาชีพของเทศบาลตำบลกำแพง ในด้าน**

 1. โครงการพัฒนาอาชีพประชาชน

-กิจกรรมที่ดำเนินการตรงกับความต้องการของประชาชน

 -ความเหมาะสมของระยะเวลาในการจัดกิจกรรม

 -ประโยชน์ที่ประชาชนและชุมชนได้รับจากกิจกรรมที่ดำเนินการ

 -สามารถนำความรู้ไปใช้ในการประกอบอาชีพได้

 2. กิจกรรมส่งเสริมการท่องเที่ยว

 -ชุมชนมีส่วนร่วมในกิจกรรม

 -ผู้ประกอบการและประชาชนมีรายได้เพิ่มขึ้น

 -จำนวนกิจกรรมที่จัดให้มี

 -สถานที่จัดมีความเหมาะสม

 -ระยะเวลาการจัดกิจกรรมมีความเหมาะสม

 **ความพึงพอใจของประชาชนโดยรวมอยู่ในระดับมาก**

**7. การให้บริการด้านการรักษาความสงบปลอดภัยในชุมชนเทศบาลตำบลกำแพง** ในด้าน

 -มีการดูแลตรวจตราความเป็นระเบียบเรียบร้อยถนนสายหลัก ถนนสายรอง และตลาดสด

 เทศบาลตำบลกำแพงในวันจันทร์-เสาร์ช่วงเวลาเช้าและเย็น

 -มีการตรวจตราความเป็นระเบียบเรียบร้อยสวนสาธารณะเทศบาลตำบลกำแพง

 -มีการจัดระเบียบความปลอดภัยถนนหน้าโรงเรียน ในงานบุญและงานต่างๆ ของประชาชนใน

 เขตเทศบาลตำบลกำแพง

 -มีการอบรมให้ความรู้และฝึกปฏิบัติเกี่ยวกับความปลอดภัยทางถนน

 -มีการสำรวจจุดเสี่ยงที่จะเกิดอุบัติเหตุ และติดตั้งกล้อง CCTV จุดแยกสำคัญในแต่ละชุมชน

 -มีการประชาสัมพันธ์เสียงตามสาย และทำป้ายไวนิลรณรงค์เกี่ยวกับการรักษาความสงบ

 ปลอดภัยในชุมชน

**ความพึงพอใจของประชาชนโดยรวมอยู่ในระดับมาก**

**8. การให้บริการด้านการป้องกันและบรรเทาสาธารณภัย** ในด้าน

 -ให้ความช่วยเหลือเมื่อเกิดเหตุสาธารณภัยต่าง ๆ มีความรวดเร็ว ทันเหตุการณ์

 -อบรมให้ความรู้และฝึกปฏิบัติในการป้องกันและบรรเทาสาธารณภัยเบื้องต้น

 -สนับสนุนน้ำอุปโภค บริโภคแก่ครัวเรือน วัด มัสยิด และหน่วยงานต่าง ๆ

 -สนับสนุนน้ำฉีดล้าทำความสะอาดสถานที่ต่าง ๆ ในเขตเทศบาล

 -ให้ความช่วยเหลือจับสัตว์เลื้อยคลานให้ประชาชนในเขตเทศบาล เช่น งู เป็นต้น ตามที่

 ประชาชนร้องขอ

 -ประชาสัมพันธ์เสียงตามสาย และทำป้ายไวนิลรณรงค์ให้ความรู้เรื่องการป้องกันและบรรเทา

 สาธารณภัย

 **ความพึงพอใจของประชาชนโดยรวมอยู่ในระดับมาก**

-8-

**9. การให้บริการด้านการทำนุบำรุงศิลปวัฒนธรรมประเพณีของเทศบาลตำบลกำแพง** ในด้าน

 -จัดกิจกรรมส่งเสริม อนุรักษ์ประเพณี วัฒนธรรมท้องถิ่นทุกเชื้อชาติ ศาสนา

 -ให้ความรู้ความเข้าใจด้านประเพณีวัฒนธรรมท้องถิ่น

 **ความพึงพอใจของประชาชนโดยรวมอยู่ในระดับมาก**

รายละเอียดภารกิจบริการสาธารณะทั้ง 9 ด้านมีเพียงแค่นี้ ครับ

**นายนพดล พงศ์รัตนศักดิ์ ประธานสภาเทศบาล**

 ขอบคุณท่านนายกเทศมนตรีครับ มีสมาชิกสภาเทศบาลท่านใดจะเสนอแนะอะไรบ้างครับ เชิญครับ

เชิญครับ............ เชิญนะครับ .......................................... ถ้าไม่มีท่านใดจะเสนออะไรแล้ว ลำดับต่อไปกระผม ขอมติที่ประชุมสภาเทศบาลตำบลกำแพง สมาชิกสภาเทศบาลท่านใดรับทราบสรุปผลการประเมินความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น 9 ด้าน โปรดยกมือครับ สมาชิกสภาฯ รับทราบจำนวน 10 ท่าน ไม่รับทราบจำนวน - ท่าน ไม่ลงมติ - ท่าน

 - เป็นอันว่าสภาเทศบาลตำบลกำแพง มีมติรับทราบสรุปผลการประเมินความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น 9 ครับ

**4.2 การส่งมอบทรัพย์สินที่เกิดขึ้นภายใต้โครงการพัฒนาแหล่งท่องเที่ยวที่ได้รับจัดสรรงบประมาณจาก**

 **กรมท่องเที่ยว**

**นายนพดล พงศ์รัตนศักดิ์ ประธานสภาเทศบาล**

- ต่อไปเป็นการพิจารณาการส่งมอบทรัพย์สินที่เกิดขึ้นภายใต้โครงการพัฒนาแหล่งท่องเที่ยวที่ได้รับจัดสรรงบประมาณจากกรมท่องเที่ยว เชิญท่านเลขานุการสภาชี้แจงรายละเอียดครับ

**นายเลิศศักดิ์ พิพิธภัณฑ์ เลขานุการสภาฯ**

 - ตามหนังสือกรมการท่องเที่ยว ที่ กก 0406/13482 ลงวันที่ 30 พฤศจิกายน 2560 เรื่อง การส่งมอบทรัพย์สินที่เกิดขึ้นภายใต้โครงการพัฒนาแหล่งท่องเที่ยวที่ได้รับจัดสรรงบประมาณจากกรมท่องเที่ยว ตามที่กรมการท่องเที่ยว ได้ให้การสนับสนุนโครงการพัฒนาแหล่งท่องเที่ยวที่ได้รับจัดสรรงบประมาณจากกรมการท่องเที่ยว ประจำปีงบประมาณ พ.ศ. 2558 โครงการปรับปรุงภูมิทัศน์แหล่งท่องเที่ยวสวนสาธารณะเทศบาลตำบลกำแพง อำเภอละงู จังหวัดสตูล วงเงิน 6,976,700 บาท ไปยังจังหวัดสตูล เป็นผู้ดำเนินการและเมื่อโครงการดำเนินการแล้วเสร็จ เพื่อให้การบริการจัดการโครงการดังกล่าวเป็นไปด้วยความเรียบร้อย และเกิดประโยชน์สูงสุดต่อราชการ จึงขอส่งมอบทรัพย์สินที่เกิดขึ้นทั้งหมดจากการดำเนินโครงการ ให้เทศบาลตำบลกำแพง (หน่วยงานผู้ดูแลแหล่งท่องเที่ยว) ใช้ประโยชน์ รวมทั้งดูและบำรุงรักษาและบริหารจัดการโครงการให้เป็นไปตามวัตถุประสงค์ของโครงการ และรับผิดชอบค่าใช้จ่ายที่อาจเกิดขึ้นต่อไป รายละเอียดงานตามโครงการท่านนายกเทศมนตรีจะเป็นผู้รายงานต่อไปครับ

**-9-**

**นายนพดล พงศ์รัตนศักดิ์ ประธานสภาเทศบาล**

- ขอบคุณท่านเลขานุการสภาเทศบาล ครับ ลำดับต่อไปเชิญท่านนายกเทศมนตรีครับ

**นายวิชิต แซ่ลิ่ม นายกเทศมนตรีตำบลกำแพง**

 -เรียนท่านประธานสภาเทศบาลที่เคารพ ท่านสมาชิกสภาเทศบาล ผู้เข้าร่วมรับฟังการประชุม และประชาชนที่ฟังเสียงตามสายอยู่ทางบ้าน กระผม นายวิชิต แซ่ลิ่ม นายกเทศมนตรีตำบลกำแพง รายละเอียดงานตามโครงการปรับปรุงภูมิทัศน์แหล่งท่องเที่ยวสวนสาธารณะเทศบาลตำบลกำแพง งบประมาณ 6,976,700 บาท

 1.งานปรับปรุงอาคารศูนย์วิทยาศาสตร์การกีฬา

 -ลักษณะอาคารเดิม เป็นอาคาร คสล.ชั้นเดียว โครงสร้างคอนกรีตเสริมเหล็ก หลังคามุงกระเบื้องลอนเล็ก

-รื้อโครงสร้างหลังคาพร้อมวัสดุมุงทั้งหมด แล้วปรับปรุงใหม่ตามแบบแปลน

-รื้อฝ้าเพดานพร้อมไฟฟ้าแสงสว่างทั้งหมด แล้วปรับปรุงใหม่ตามแบบแปลน

-รื้อผนังอาคารบางส่วน แล้วปรับปรุงใหม่ตามแบบแปลน

-ทาสีผนังอาคารพร้อมฝ้าเพดานทั้งหมด

 2. งานก่อสร้างอาคารศูนย์วิทยาศาสตร์การกีฬา 2 ชั้น

 -ลักษณะอาคารเป็นอาคาร คสล.2 ชั้น โครงสร้างคอนกรีตเสริมเหล็ก หลังคามุง Metal Sheet

 -เป็นอาคารก่อสร้างใหม่ โดยใช้วัสดุใหม่ทั้งหมด ตามแบบแปลน

 3.งานก่อสร้างรั้ว คสล.

 -ลักษณะรั้ว เป็นตอกเสาเข็ม คาน และเสาเป็นคอนกรีตเสริมเหล็ก ผนังรั้วเป็นผนังก่ออิฐบล็อก

 ฉาบปูนเซาะร่อง ทาสีด้านใน

 4.งานปรับปรุงลู่วิ่ง

 -ลักษณะลู่วิ่งเดิมเป็นพื้นยางสังเคราะห์อีพีดีเอ็ม ชนิดเทกับที่ หน้า 10 มม

 -รื้อพื้นยางเดิมและซ่อมรอยแตกร้าวด้วยซีเมนต์มอร์ต้า

 -ปูพื้นด้วยวัสดุยางสังเคราะห์อีพีดีเอ็ม ชนิดเทกับที่ หน้า 10 มม.

 รายละเอียดมีเพียงแค่นี้ครับ

**นายนพดล พงศ์รัตนศักดิ์ ประธานสภาเทศบาล**

 ขอบคุณท่านนายกเทศมนตรีครับ มีสมาชิกสภาเทศบาลท่านใดจะเสนอแนะอะไรบ้างครับ เชิญครับ

เชิญครับ.........เชิญนะครับ........................................... ถ้าไม่มีท่านใดจะเสนออะไรแล้ว ลำดับต่อไปกระผม ขอมติที่ประชุมสภาเทศบาลตำบลกำแพง สมาชิกสภาเทศบาลท่านใดรับทราบการส่งมอบทรัพย์สินที่เกิดขึ้นภายใต้โครงการพัฒนาแหล่งท่องเที่ยวที่ได้รับจัดสรรงบประมาณจากกรมท่องเที่ยวให้เทศบาลตำบลกำแพง โปรดยกมือครับ สมาชิกสภาฯ รับทราบจำนวน 10 ท่าน ไม่รับทราบจำนวน - ท่าน ไม่ลงมติ - ท่าน

-10-

 - เป็นอันว่าสภาเทศบาลตำบลกำแพง มีมติรับทราบการส่งมอบทรัพย์สินที่เกิดขึ้นภายใต้โครงการพัฒนาแหล่งท่องเที่ยวที่ได้รับจัดสรรงบประมาณจากกรมท่องเที่ยวให้เทศบาลตำบลกำแพง ครับ

**ระเบียบวาระที่ 5 เรื่องเพื่อพิจารณา**

**5.1 กำหนดสมัยประชุม สมัยสามัญ ประจำปี 2561 และกำหนดวันเริ่มประชุมสมัยสามัญ สมัยแรกของ**

 **ปี 2562**

**นายนพดล พงศ์รัตนศักดิ์ ประธานสภาเทศบาล**

- ต่อไปเป็นการกำหนดสมัยประชุม สมัยสามัญ ประจำปี 2561 และกำหนดวันเริ่มประชุมสมัยสามัญ สมัยแรกของปี 2562 ขอเชิญท่านเลขานุการสภาชี้แจงระเบียบ ครับ

**นายเลิศศักดิ์ พิพิธภัณฑ์ เลขานุการสภาฯ**

 - ตามความในมาตรา 24 แห่งพระราชบัญญัติเทศบาล พ.ศ. 2496 แก้ไขเพิ่มเติม(ฉบับที่ 13 )พ.ศ. 2552 กำหนดให้ในปีหนึ่ง ให้มีสมัยประชุมสามัญ 4 สมัย สมัยประชุมสามัญ ครั้งแรก และวันเริ่มประชุมสมัยสามัญ ประจำปี ให้สภาเทศบาลกำหนด สมัยหนึ่ง ๆ ให้มีกำหนดไม่เกิน 30 วัน และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 20 กำหนดว่านอกจากการประชุมสภาท้องถิ่นครั้งแรกตามข้อ 6 แล้ว การประชุมสภาท้องถิ่นมี 2 ประเภท คือ 1. การประชุมสามัญ 2. การประชุมวิสามัญ และข้อ 21 การกำหนดจำนวนสมัยประชุมประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปี สมัยแรกของปีถัดไป กำหนดให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำข้อความในข้อ 11 มาใช้บังคับโดยอนุโลม ครับ

**นายนพดล พงศ์รัตนศักดิ์ ประธานสภาเทศบาล**

 - ขอบคุณท่านเลขานุการสภาฯ ครับ กระผมขอเสนอแนะเกี่ยวกับการกำหนดสมัยประชุมว่า ในสมัยที่ สาม ควรจะอยู่ช่วงเดือน สิงหาคม ซึ่งเป็นช่วงเดือนที่สภาเทศบาลต้องพิจารณางบประมาณรายจ่ายประจำปีครับ ลำดับต่อไปก็ขอเชิญท่านสมาชิกสภาเทศบาลเสนอ กำหนดสมัยประชุมสามัญ ประจำปี 2561 และการกำหนดสมัยประชุมสามัญ สมัยแรก ประจำปี 2562 ขอเชิญครับ ขอเชิญ รมหลี หลีหมาด ครับ

**นายรมหลี หลีหมาด สมาชิกสภาเทศบาล**

- เรียนท่านประธานสภาที่เคารพ ผมนายรมหลี หลีหมาด สมาชิกสภาเทศบาลตำบลกำแพง ผมขอเสนอให้มีการกำหนดสมัยประชุมสามัญประจำปี พ.ศ. 2561 และกำหนดสมัยประชุมสามัญ สมัยแรกประจำปี พ.ศ. 2562 ดังนี้

-11-

**กำหนดสมัยประชุมสามัญ ประจำปี พ.ศ. 2560**

 1. สมัยประชุมสามัญ สมัยที่สอง ตั้งแต่วันที่ 1 มิถุนายน 2561 มีกำหนดไม่เกิน 30 วัน

 2. สมัยประชุมสามัญ สมัยที่สาม ตั้งแต่วันที่ 1 สิงหาคม 2561 มีกำหนดไม่เกิน 30 วัน

 3. สมัยประชุมสามัญ สมัยที่สี่ ตั้งแต่วันที่ 1 พฤศจิกายน 2561 มีกำหนดไม่เกิน 30 วัน

 **และ สมัยประชุมสามัญ สมัยแรก ประจำปี พ.ศ. 2562**

 1. สมัยประชุมสามัญ สมัยแรก ตั้งแต่วันที่ 1 กุมภาพันธ์ 2562 มีกำหนดไม่เกิน 30 วัน ครับ

**นายนพดล พงศ์รัตนศักดิ์ ประธานสภาเทศบาล**

- ขอขอบคุณท่านรมหลี หลีหมาด ครับ ขอผู้รับรองด้วยครับ (ผู้รับรอง นางสาวธัญญ์วรรณ ฐิติกุลรัศมี นายอดิศักดิ์ งะสงบ นายสมชาย รักขนาม นายอารี บินรินทร์ นายสากาเรีย แดงนุ้ย นายเล็ก ชูสกุล) มีผู้รับรองถูกต้อง มีท่านใดเสนอเป็นอย่างอื่นไหมครับ ขอเชิญครับ ..............เชิญนะครับ ............ เมื่อไม่มีท่านใดเสนอเป็นอย่างอื่น สมาชิกท่านใดเห็นสมควรให้กำหนดสมัยประชุมตามที่ท่านรมหลี หลีหมาด เสนอมา โปรดยกมือครับ เห็นสมควรกำหนดสมัยประชุมฯ จำนวน 10 ท่าน ไม่สมควร - ท่าน ไม่ลงมติ - คน

เป็นอันว่าสภาเทศบาลตำบลกำแพง มี **มติเห็นชอบ** ให้กำหนดสมัยประชุม ประจำปี พ.ศ. 2561 และกำหนดสมัยประชุม สมัยแรก ประจำปี พ.ศ. 2562 และวันเริ่มการประชุมแต่ละครั้ง ดังนี้

 **กำหนดสมัยประชุมสามัญ ประจำปี พ.ศ. 2561**

 1. สมัยประชุมสามัญ สมัยที่สอง ตั้งแต่วันที่ 1 มิถุนายน 2561 มีกำหนดไม่เกิน 30 วัน

 2. สมัยประชุมสามัญ สมัยที่สาม ตั้งแต่วันที่ 1 สิงหาคม 2561 มีกำหนดไม่เกิน 30 วัน

 3. สมัยประชุมสามัญ สมัยที่สี่ ตั้งแต่วันที่ 1 พฤศจิกายน 2561 มีกำหนดไม่เกิน 30 วัน

 **และ สมัยประชุมสามัญ สมัยแรก ประจำปี พ.ศ. 2562**

 1. สมัยประชุมสามัญ สมัยแรก ตั้งแต่วันที่ 1 กุมภาพันธ์ 2562 มีกำหนดไม่เกิน 30 วัน ครับ

- เชิญคุณอารี บินรินทร์ ครับ

**นายอารี บินรินทร์ สมาชิกสภาเทศบาล**

 -เรียนท่านประธานสภาเทศบาล ผมมีเรื่องที่จะปรึกษาหารือนะครับ คือตอนนี้เที่ยงกว่าแล้ว กระผมคิดว่ามีเรื่องที่จะต้องพิจารณาอีกหลายเรื่องซึ่งต้องใช้เวลาพอสมควร จึงขอความเห็นชอบต่อสภาเทศบาลตำบลกำแพง ว่าควรจะพักเวลาในการประชุมไว้ก่อนครับ

**นายนพดล พงศ์รัตนศักดิ์ ประธานสภาเทศบาล**

 - ผมขอใช้อำนาจตรงนี้ พักการประชุมเพื่อรับประทานอาหารกลางวัน และเพื่อให้เพื่อนสมาชิกได้ไปประกอบศาสนกิจ นัดเริ่มประชุมอีกครั้ง เวลา 13.00 น. ครับ

-12-

**เริ่มประชุมเวลา 13.00 น.**

**นายเลิศศักดิ์ พิพิธภัณฑ์ เลขานุการสภาฯ**

- เมื่อช่วงเช้าที่ผ่านมาที่ประชุมก็ได้มีการประชุมเพื่อรับทราบการสรุปผลการประเมินความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น 9 ด้าน การส่งมอบทรัพย์สินที่เกิดขึ้นภายใต้โครงการพัฒนาแหล่งท่องเที่ยวที่ได้รับจัดสรรงบประมาณจากกรมท่องเที่ยวให้เทศบาลตำบลกำแพง พิจารณากำหนดสมัยประชุม สมัยสามัญ ประจำปี 2561 และกำหนดวันเริ่มประชุม สมัยสามัญ สมัยแรก ประจำปี 2562 ได้เปิดโอกาสให้สมาชิกสภาเทศบาลเสนอแนะและอภิปรายไปแล้ว ในช่วงบ่ายนี้ก็จะพิจารณาญัตติการโอนเงินงบประมาณรายจ่าย ประจำปีงบประมาณ พ.ศ.2561 ไปตั้งจ่าย เป็นรายการใหม่ และการจ่ายเงิน ในหมวดเงินอุดหนุน หมวดครุภัณฑ์ที่ดิน และสิ่งก่อสร้าง ของ สำนักปลัด กองการศึกษา กองช่าง และกองสาธารณสุขฯ บัดนี้ก็ได้เวลา 13.00 น. สมาชิกสภาเทศบาลก็ได้เข้ามาครบองค์ประชุมแล้ว ผมขอเชิญท่านประธานสภาเทศบาลทำหน้าที่ไปตามระเบียบวาระต่อไปครับ

**5.2 ญัตติการโอนเงินงบประมาณรายจ่าย ประจำปีงบประมาณ พ.ศ.2561 ไปตั้งจ่าย เป็นรายการใหม่ และการจ่ายเงิน ในหมวดเงินอุดหนุน หมวดครุภัณฑ์ที่ดิน และ สิ่งก่อสร้าง ของ สำนักปลัด กองการศึกษา กองช่าง และกองสาธารณสุขฯ**

**นายนพดล พงศ์รัตนศักดิ์ ประธานสภาเทศบาล**

- ต่อไปเป็นญัตติการโอนเงินงบประมาณรายจ่าย ประจำปีงบประมาณ พ.ศ.2561 ไปตั้งจ่าย เป็นรายการใหม่ และการจ่ายเงิน ในหมวดเงินอุดหนุน หมวดครุภัณฑ์ที่ดิน และ สิ่งก่อสร้าง ของ สำนักปลัด กองการศึกษา กองช่าง และกองสาธารณสุขฯ เชิญท่านเลขานุการสภาฯ ชี้แจงระเบียบครับ

**นายเลิศศักดิ์ พิพิธภัณฑ์ เลขานุการสภาเทศบาล**

 ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่ 2 และ 3) พ.ศ. 2543

 ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 พระราชบัญญัติเทศบาล พ.ศ.2496 แก้ไขเพิ่มเติม(ฉบับที่ 13)พ.ศ. 2552 มาตรา 67 ทวิ การจ่ายเงินตามมาตรา 67(8)เงินอุดหนุน และการจ่ายเงินเพื่อการลงทุน เทศบาลจะกระทำได้เมื่อได้รับความเห็นชอบจากสภาเทศบาลและผู้ว่าราชการจังหวัดอนุมัติ ครับ

**นายนพดล พงศ์รัตนศักดิ์ ประธานสภาเทศบาล**

 ขอขอบคุณท่านเลขานุการสภาฯ ครับ ลำดับต่อไปเชิญท่านรองนายกเทศมนตรีเสนอญัตติครับ

-13-

**นายเจตกร หวันสู รองนายกเทศมนตรี**

 - เรียนท่านประธานสภาที่เคารพ สมาชิกสภาเทศบาล หัวหน้าส่วนราชการ ผู้เข้าร่วมรับฟังการประชุม และพ่อแม่พี่น้องที่ฟังเสียงตามสายอยู่ทางบ้านในขณะนี้ กระผม นายเจตกร หวันสู รองนายกเทศมนตรีตำบลกำแพง ขอเสนอญัตตินายกเทศมนตรีญัตติการโอนเงินงบประมาณรายจ่าย ประจำปีงบประมาณ พ.ศ.2561 ไปตั้งจ่าย เป็นรายการใหม่ และการจ่ายเงิน ในหมวดเงินอุดหนุน หมวดครุภัณฑ์ที่ดิน และ สิ่งก่อสร้าง ของ สำนักปลัด กองการศึกษา กองช่าง และกองสาธารณสุขฯ ต่อสภาเทศบาลตำบลกำแพง เพื่อพิจารณาอนุญาต โดยมีหลักการแลเหตุผล ดังนี้ **หลักการ** ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่ 2 และ 3) พ.ศ. 2543

 ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 พระราชบัญญัติเทศบาล พ.ศ.2496 แก้ไขเพิ่มเติม(ฉบับที่ 13)พ.ศ. 2552 มาตรา 67 ทวิ การจ่ายเงินตามมาตรา 67(8)เงินอุดหนุน และการจ่ายเงินเพื่อการลงทุน เทศบาลจะกระทำได้เมื่อได้รับความเห็นชอบจากสภาเทศบาลและผู้ว่าราชการจังหวัดอนุมัติ

**เหตุผล** ด้วยกองงาน ของเทศบาลตำบลกำแพงมีความจำเป็นต้องตั้งจ่ายรายการใหม่และการจ่ายเงิน ในหมวดเงินอุดหนุนตามที่ส่วนราชการต่าง ๆ ได้จัดทำหนังสือขอสนับสนุนงบประมาณต่าง ๆ การจัดซื้อ/จัดจ้าง ในหมวดค่าครุภัณฑ์ที่ดินและสิ่งก่อสร้าง เพื่อใช้สำหรับปฏิบัติงานในการให้บริการประชาชน และสามารถทำงานได้อย่างมีประสิทธิภาพเหมาะกับสถานการณ์ปัจจุบัน และเกิดประโยชน์โดยส่วนรวม โดยขอโอนลดงบประมาณจากหมวดรายจ่ายต่าง ๆ เพื่อโอนเพิ่มตั้งจ่ายรายการใหม่ ตามรายละเอียดดังนี้

**สำนักปลัดเทศบาล**

**โอนลด**

**สำนักปลัดเทศบาล**

แผนงานบริหารงานทั่วไป

งานบริหารทั่วไป

งบบุคลากร

เงินเดือน (ฝ่ายประจำ)

ประเภท เงินเดือนพนักงาน ตั้งไว้ 4,648,320 บาท

ก่อนโอนงบประมาณคงเหลือ 3,429,860 บาท

โอนลดครั้งนี้ 62,000 บาท

หลังโอนงบประมาณคงเหลือ 3,367,860 บาท

-14-

**โอนตั้งจ่ายรายการใหม่**

1.ขออนุมัติตั้งจ่ายรายการใหม่หมวดเงินอุดหนุน เป็นอุดหนุนที่ทำการปกครองอำเภอละงู โครงการศูนย์ปฏิบัติการร่วม ในการช่วยเหลือประชาชนขององค์กรปกครองส่วนท้องถิ่น เพื่อเป็นศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่นบริหารจัดการสถานที่กลางในการแก้ไขปัญหาการประสานงานร่วมกันกับหน่วยงานที่เกี่ยวข้อง

สำนักปลัดเทศบาล

แผนงานบริหารงานทั่วไป

งานบริหารงานทั่วไป

งบเงินอุดหนุน

เงินอุดหนุน

เงินอุดหนุนส่วนราชการ

อุดหนุนที่ทำการปกครองอำเภอละงู ตามโครงการศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น ตั้งไว้ 00 บาท

โอนเพิ่มครั้งนี้ 22,000 บาท

หลังโอนงบประมาณคงเหลือ 22,000 บาท

2. โครงการจัดทำป้ายโรงรับจำนำพร้อมติดตั้ง เพื่อให้มีป้ายบอกสถานที่สถานธนานุบาลเทศบาลตำบลกำแพง (โรงรับจำนำ) ง่ายและสะดวกในการติดต่อหรือใช้บริการของประชาชนและหน่วยงานอื่น ๆ ขนาด 1.20X1.60 เมตร จำนวน 4 ป้าย/ชุด เป็นเงิน 40,000 บาท

**สำนักปลัด**

แผนงานอุตสาหกรรมและการโยธา

งานก่อสร้างโครงสร้างพื้นฐาน

งบลงทุน

ค่าที่ดินและสิ่งก่อสร้าง

ค่าก่อสร้างสิ่งสาธารณูปการ

โครงการจัดทำป้ายโรงรับจำนำพร้อมติดตั้ง ตั้งไว้ 00 บาท

โอนเพิ่มครั้งนี้ 40,000 บาท

หลังโอนงบประมาณคงเหลือ 40,000 บาท

รวมงบประมาณโอนตั้งจ่ายรายการใหม่ของสำนักปลัด เป็นเงิน 62,000 บาท

**กองการศึกษา**

**โอนลด**

**กองการศึกษา**

**แผนงาน การศึกษา**

-15-

**งานบริหารทั่วไปเกี่ยวกับการศึกษา**

งบบุคลากร

เงินเดือน (ฝ่ายประจำ)

ประเภท เงินเดือนพนักงาน ตั้งไว้ 2,254,440 บาท

ก่อนโอนงบประมาณคงเหลือ 1,493,790 บาท

โอนลดครั้งนี้ 97,900 บาท

หลังโอนงบประมาณคงเหลือ 1,393,790 บาท

**โอนเพิ่มตั้งจ่ายรายการใหม่**

1. จัดซื้อครุภัณฑ์คอมพิวเตอร์ เครื่องพิมพ์แบบฉีดหมึก( Inkjet Printer) สำหรับกระดาษขนาด A 3 เป็นเงิน 7,900 บาท (ตั้งจ่ายตามเกณฑ์ราคากลาง และคุณลักษณะพื้นฐานครุภัณฑ์คอมพิวเตอร์)

กองการศึกษา

แผนงานการศึกษา

งานบริหารงานทั่วไปเกี่ยวกับการศึกษา

งบลงทุน

ค่าครุภัณฑ์

ค่าครุภัณฑ์คอมพิวเตอร์

จัดซื้อเครื่องพิมพ์แบบฉีดหมึก( Inkjet Printer) ตั้งไว้ 00 บาท

โอนเพิ่มครั้งนี้ 7,900 บาท

หลังโอนงบประมาณคงเหลือ 7,900 บาท

2. จัดซื้อครุภัณฑ์การศึกษา เครื่องเล่นพัฒนาการเด็ก ขนาด 5.2X4.8X3.4 เซนติเมตร (ตั้งจ่ายตามราคาท้องถิ่น) เป็นเงิน 90,000 บาท

กองการศึกษา

แผนงานการศึกษา

งานระดับก่อนวัยเรียนและประถมศึกษา

งบลงทุน

ค่าครุภัณฑ์

ค่าครุภัณฑ์การศึกษา

จัดซื้อเครื่องเล่นพัฒนาการเด็ก ตั้งไว้ 00 บาท

โอนเพิ่มครั้งนี้ 90,000 บาท

หลังโอนงบประมาณคงเหลือ 90,000 บาท

รวมงบประมาณโอนตั้งจ่ายรายการใหม่ของกองการศึกษา เป็นเงิน 97,900 บาท

-16-

 **กองช่าง**

**โอนลด**

**กองช่าง**

**แผนงาน อุตสาหกรรมและการโยธา**

**งานบริหารทั่วไปเกี่ยวกับอุตสาหกรรมและการโยธา**

งบบุคลากร

เงินเดือน (ฝ่ายประจำ)

ประเภท เงินเดือนพนักงาน ตั้งไว้ 1,721,400 บาท

ก่อนโอนงบประมาณคงเหลือ 1,191,350 บาท

โอนลดครั้งนี้ 160,000 บาท

หลังโอนงบประมาณคงเหลือ 1,031,350 บาท

. **โอนเพิ่มตั้งจ่ายรายการใหม่**

1.อุดหนุนการไฟฟ้าส่วนภูมิภาคอำเภอละงู ในการขยายเขตไฟฟ้า ติดตั้งหม้อแปลงไฟฟ้า ขนาด 100 KVA เพื่อเพิ่มกำลังไฟฟ้า จำนวน 1 เครื่อง เป็นเงิน 160,000 บาท

**กองช่าง**

 แผนงานเคหะและชุมชน

 งานไฟฟ้าและถนน

 งบเงินอุดหนุน

 เงินอุดหนุน

 เงินอุดหนุนส่วนราชการ

 อุดหนุนการไฟฟ้าส่วนภูมิภาคอำเภอละงู ในการขยายเขตไฟฟ้า

 ติดตั้งหม้อแปลงไฟฟ้า ขนาด 100 KVA จำนวน 1 เครื่อง ตั้งไว้ 0 บาท

โอนเพิ่มครั้งนี้ 160,000 บาท

หลังโอนงบประมาณคงเหลือ 160,000 บาท

รวมงบประมาณโอนตั้งจ่ายรายการใหม่ของกองช่าง เป็นเงิน 160,000 บาท

 **กองสาธารณสุขและสิ่งแวดล้อม**

 **โอนลด**

 แผนงานสาธารณสุข

 งานบริหารทั่วไปเกี่ยวกับสาธารณสุข

 งบลงทุน

-17-

 ค่าครุภัณฑ์

ค่าบำรุงรักษาและปรับปรุงครุภัณฑ์ ตั้งไว้ 150,000 บาท

ก่อนโอนงบประมาณคงเหลือ 150,000 บาท

โอนลดครั้งนี้ 34,950 บาท

หลังโอนงบประมาณคงเหลือ 115,050 บาท

แผนงานสาธารณสุข

 งานบริหารทั่วไปเกี่ยวกับสาธารณสุข

งบบุคลากร

เงินเดือน (ฝ่ายประจำ)

เงินเดือนพนักงาน ตั้งไว้ 1,823,040 บาท

ก่อนโอนงบประมาณคงเหลือ 1,267,690 บาท

โอนลดครั้งนี้ 300,000 บาท

หลังโอนงบประมาณคงเหลือ 967,690 บาท

แผนงานสาธารณสุข

 งานบริหารทั่วไปเกี่ยวกับสาธารณสุข

 งบดำเนินงาน

 ค่าใช้สอย

รายจ่ายเพื่อให้ได้มาซึ่งบริการ ตั้งไว้ 6,000,000 บาท

ก่อนโอนงบประมาณคงเหลือ 1,148,778 บาท

โอนลดครั้งนี้ 160,000 บาท

หลังโอนงบประมาณคงเหลือ 988,778 บาท

**โอนเพิ่มตั้งจ่ายรายการใหม่**

1. ครุภัณฑ์โรงงาน จัดซื้อสว่านกระแทก (ระบบโรตารี) เพื่อใช้ซ่อมแซมเครื่องจักร และอาคาร จำนวน 1 ตัว เป็นเงิน 9,200 บาท จัดซื้อตามราคาท้องตลาด

กองสาธารณสุขและสิ่งแวดล้อม

แผนงานเคหะและชุมชน

 งานกำจัดขยะมูลฝอยและสิ่งปฏิกูล

 งบลงทุน

 ค่าครุภัณฑ์

 ครุภัณฑ์โรงงาน

 จัดซื้อสว่านกระแทก (ระบบโรตารี) ตั้งไว้ 0 บาท

โอนเพิ่มครั้งนี้ 9,200 บาท

หลังโอนงบประมาณคงเหลือ 9,200 บาท

-18-

2.ครุภัณฑ์โรงงาน จัดซื้อเครื่องเป่าลม (Blower) เพื่อใช้ในการเป่าผงฝุ่นที่ติดอยู่ตามอุปกรณ์ตู้ควบคุมไฟฟ้า จำนวน 1 ตัว เป็นเงิน 2,700 บาท จัดซื้อตามราคาท้องตลาด

กองสาธารณสุขและสิ่งแวดล้อม

แผนงานเคหะและชุมชน

 งานกำจัดขยะมูลฝอยและสิ่งปฏิกูล

 งบลงทุน

 ค่าครุภัณฑ์

 ครุภัณฑ์โรงงาน

 จัดซื้อเครื่องเป่าลม (Blower) ตั้งไว้ 0 บาท

โอนเพิ่มครั้งนี้ 2,700 บาท

หลังโอนงบประมาณคงเหลือ 2,700 บาท

3.ครุภัณฑ์วิทยาศาสตร์การแพทย์ จัดซื้อเครื่องวัดอุณหภูมิปุ๋ยอินทรีย์ (เทอร์โมมิเตอร์) เพื่อใช้ในการวัดอุณหภูมิกองปุ๋ยหมัก จำนวน 1 ตัว เป็นเงิน 7,500 บาท จัดซื้อตามราคาท้องตลาด

กองสาธารณสุขและสิ่งแวดล้อม

แผนงานเคหะและชุมชน

 งานกำจัดขยะมูลฝอยและสิ่งปฏิกูล

 งบลงทุน

 ค่าครุภัณฑ์

 ครุภัณฑ์วิทยาศาสตร์การแพทย์

 จัดซื้อเครื่องวัดอุณหภูมิปุ๋ยอินทรีย์ (เทอร์โมมิเตอร์) ตั้งไว้ 0 บาท

โอนเพิ่มครั้งนี้ 7,500 บาท

หลังโอนงบประมาณคงเหลือ 7,500 บาท

4.ครุภัณฑ์การเกษตร จัดซื้อเครื่องสูบน้ำ (Submers Pump) เพื่อใช้ในการสูบน้ำใต้ดินจากบ่อสังเกตการณ์ จำนวน 1 ตัว เป็นเงิน 4,550 บาท จัดซื้อตามราคาท้องตลาด

กองสาธารณสุขและสิ่งแวดล้อม

แผนงานเคหะและชุมชน

 งานกำจัดขยะมูลฝอยและสิ่งปฏิกูล

 งบลงทุน

 ค่าครุภัณฑ์

 ครุภัณฑ์การเกษตร

 จัดซื้อเครื่องสูบน้ำ (Submers Pump) ตั้งไว้ 0 บาท

โอนเพิ่มครั้งนี้ 4,550 บาท

หลังโอนงบประมาณคงเหลือ 4,550 บาท

-19-

5.ครุภัณฑ์ไฟฟ้าและวิทยุ จัดซื้อเครื่องปั่นไฟ เพื่อใช้ในการปั่นไฟในขณะที่ทำการสูบน้ำจากบ่อสังเกตการณ์ จำนวน 1 ตัว เป็นเงิน 11,000 บาท จัดซื้อตามราคาท้องตลาด

กองสาธารณสุขและสิ่งแวดล้อม

แผนงานเคหะและชุมชน

 งานกำจัดขยะมูลฝอยและสิ่งปฏิกูล

 งบลงทุน

 ค่าครุภัณฑ์

 ครุภัณฑ์ไฟฟ้าและวิทยุ

 จัดซื้อเครื่องปั่นไฟ ตั้งไว้ 0 บาท

โอนเพิ่มครั้งนี้ 11,000 บาท

หลังโอนงบประมาณคงเหลือ 11,000 บาท

6. โครงการศึกษาแนวทางปรับปรุงระบบกำจัดขยะและฟื้นฟูพื้นที่ฝังกลบ Sanitary Landfill

กองสาธารณสุขและสิ่งแวดล้อม

แผนงานเคหะและชุมชน

 งานกำจัดขยะมูลฝอยและสิ่งปฏิกูล

 งบดำเนินงาน ค่าใช้สอย

รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ

 โครงการศึกษาแนวทางปรับปรุงระบบกำจัดขยะและฟื้นฟูพื้นที่ฝังกลบ

Sanitary Landfill ตั้งไว้ 0 บาท

โอนเพิ่มครั้งนี้ 300,000 บาท

หลังโอนงบประมาณคงเหลือ 300,000 บาท

7. อุดหนุนสำหรับการดำเนินงานตามแนวทางโครงการพระราชดำริด้านสาธารณสุข

กองสาธารณสุขและสิ่งแวดล้อม

แผนงานสาธารณสุข งานบริการสาธารณสุขและงานสาธารณสุขอื่น

 งบเงินอุดหนุน เงินอุดหนุนสำหรับการดำเนินงานตามแนวทางโครงการพระราชดำริ

ด้านสาธารณสุข ตั้งไว้ 0 บาท

โอนเพิ่มครั้งนี้ 160,000 บาท

หลังโอนงบประมาณคงเหลือ 160,000 บาท

รวมงบประมาณโอนตั้งจ่ายรายการใหม่ของกองสาธารณสุขฯ เป็นเงิน 494,950 บาท จึงเรียนมาเพื่อให้สภาเทศบาลตำบลกำแพงพิจารณาอนุมัติและเห็นชอบในการจ่ายเงินต่อไป ครับ

-20-

**นายนพดล พงศ์รัตนศักดิ์ ประธานสภาเทศบาล**

- ขอขอบคุณท่านนายกเทศมนตรีมากครับ ต่อไปเชิญท่านสมาชิกสภาเทศบาลอภิปราย มีสมาชิกท่านใดจะอภิปรายหรือเสนอแนะอะไรบ้าง ขอเชิญครับ.........เชิญนะครับ มีไหมครับ........... ถ้าไม่มีท่านใดอภิปราย ลำดับต่อไปกระผม ขอมติที่ประชุมสภาเทศบาลตำบลกำแพง สมาชิกสภาเทศบาลท่านใดเห็นชอบญัตติการโอนเงินงบประมาณรายจ่าย ประจำปีงบประมาณ พ.ศ.2561 ไปตั้งจ่าย เป็นรายการใหม่ และการจ่ายเงิน ในหมวดเงินอุดหนุน หมวดครุภัณฑ์ที่ดิน และ สิ่งก่อสร้าง ของ สำนักปลัด กองการศึกษา กองช่าง และกองสาธารณสุขฯ โปรดยกมือครับ สมาชิกสภาฯ เห็นชอบจำนวน 10 ท่าน ไม่เห็นชอบจำนวน - ท่าน ไม่ลงมติ -ท่าน

 - เป็นอันว่าสภาเทศบาลตำบลกำแพง มีมติเห็นชอบญัตติการโอนเงินงบประมาณรายจ่าย ประจำปีงบประมาณ พ.ศ.2561 ไปตั้งจ่าย เป็นรายการใหม่ และการจ่ายเงิน ในหมวดเงินอุดหนุน หมวดครุภัณฑ์ที่ดิน และ สิ่งก่อสร้าง ของ สำนักปลัด กองการศึกษา กองช่าง และกองสาธารณสุขฯ ครับ

**ระเบียบวาระที่ 6 ญัตติอื่น ๆ**

**นายนพดล พงศ์รัตนศักดิ์ ประธานสภาเทศบาล**

 ญัตติอื่น ๆ วันนี้ไม่มี

สำหรับวันนี้การประชุมสภาเทศบาลตำบลกำแพง ได้ดำเนินการมาจนครบทุกระเบียบวาระการประชุมต่าง ๆ แล้ว กระผมขอขอบคุณนายกเทศมนตรี รองนายกเทศมนตรี เลขานุการนายกเทศมนตรี ที่ปรึกษานายกเทศมนตรี สมาชิกสภาเทศบาลทุกท่าน เลขานุการสภา หัวหน้าส่วนราชการ ประชาชนผู้เข้าร่วมรับฟังการประชุม และประชาชนที่รับฟังเสียงตามสายอยู่ทางบ้าน ตลอดจนเจ้าหน้าที่ทุกท่านที่ให้ความร่วมมือทำให้การประชุมสำเร็จลุล่วงไปด้วยดี สำหรับวันนี้กระผมขอปิดการประชุม ครับ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ปิดประชุมเวลา 14.20 น.

 (ลงชื่อ) ผู้บันทึกรายงานการประชุม

 (นายเลิศศักดิ์ พิพิธภัณฑ์)

 เลขานุการสภาเทศบาลตำบลกำแพง

-21-

วันที่ 28 กุมภาพันธ์ 2561 เวลา 13.00 น.

ได้ตรวจรายงานการประชุมสภาเทศบาลฯ แล้ว สาระสำคัญถูกต้อง

 (ลงชื่อ) ประธานกรรมการ

 (นายเล็ก ชูสกุล)

(ลงชื่อ) กรรมการ

 (นายเอกพจน์ หรันหลัง)

(ลงชื่อ) กรรมการ

 (นายสุนันท์ สำเร)

 สภาเทศบาลตำบลกำแพง ได้มีมติเห็นชอบรายงานการประชุมสภาเทศบาลตำบลกำแพง สมัยสามัญ สมัยแรก ครั้งที่ 1 ประจำปี 2561 เมื่อวันที่ 26 กุมภาพันธ์ 2561

 (ลงชื่อ) ผู้รับรองรายงานการประชุม

 (นายนพดล พงศ์รัตนศักดิ์)

 ประธานสภาเทศบาลตำบลกำแพง